โบรกฯชู CPF เด่น! รับอานิสงส์ราคาหมูขาขึ้น เคาะเป้าใหม่ 35 บ.อัพไซด์ 15%
โบรกฯชู CPF เด่น! รับอานิสงส์ราคาหมูขาขึ้น เคาะเป้าใหม่ 35 บ.อัพไซด์ 15%
โบรกฯชู CPF เด่น! รับอานิสงส์ราคาหมูขาขึ้น เคาะเป้าใหม่ 35 บ.อัพไซด์ 15%
23 ม.ค. 2563

“ข่าวหุ้นธุรกิจออนไลน์” ได้ทำการสำรวจข้อมูลและบทวิเคราะห์หลังเข้าสู่ช่วงเทศกาลตรุษจีน โดยหุ้นที่ได้รับอานิสงส์ ได้แก่หุ้น บริษัท เจริญโภคภัณฑ์อาหาร จำกัด (มหาชน) หรือ CPF โดยนักวิเคราะห์ บล.เคทีบี (ประเทศไทย) กำหนดคำแนะนำ “ซื้อ” พร้อมปรับราคาเป้าหมายขึ้นเป็น 35 บาทต่อหุ้น จากเดิม 33 บาท
โดยเป็นผลจากฝ่ายวิจัยปรับกำไรปกติปี 2562-63 ขึ้น 9 และ 12% ตามลำดับ พร้อมมีมุมมองเชิงบวกมากขึ้นต่อ outlook ของกำไรในไตรมาส 4/62 และปี 2563 ที่จะปรับตัวขึ้นดีกว่าคาดจาก ราคาหมูที่เวียดนามที่ปรับตัวทำสถิติสูงที่สุดเท่าที่เคยมีมาโดยอยู่ในช่วง VND80,000-90,000/kg ในขณะที่ราคาหมูและไก่ในประเทศไทยก็ฟื้นตัวขึ้น
ทั้งนี้ ประเมินกำไรปกติไตรมาส 4/62 ที่ระดับ 3.25 พันล้านบาท เพิ่มขึ้น 93% จากปีก่อน และเพิ่มขึ้น 12% จากไตรมาสก่อน ถึงแม้จะเป็นช่วง  low season และดีกว่าที่คาดก่อนหน้านี้
ดังนั้นจึงมีการปรับประมาณการกำไรปกติปี 2562 เพิ่มขึ้น 9% อยู่ที่ 11 พันล้านบาท เติบโต 105% จากปีก่อน และปรับกำไรปกติปี 2563 เพิ่มขึ้น 12% อยู่ที่ 12 พันล้านบาท เติบโต 11% จากปีก่อน คาดว่าวงจรหมูเวียดนามขาขึ้นรอบนี้จะยาวนานกว่าปกติเพราะพ่อแม่พันธุ์หมูถูกทำลายจาก ASF
นอกจากนี้ ราคาหุ้นเคลื่อนไหว outperform SET +10% ในช่วง 1 เดือนที่ผ่านมา จากการคลายกังวลเรื่อง ASF โดยธุรกิจหมูในเวียดนามดีขึ้นอย่างต่อเนื่อง อย่างไรก็ตามราคาหุ้นปัจจุบันยังเป็นโอกาสทยอยสะสมเพราะเทรดที่ระดับต่ำ PER เพียง 14 เท่า เทียบอดีตที่ 17 เท่า และกำไรปี 2563 มี upside จากราคาหมูเวียดนามที่มีโอกาสอยู่ในระดับสูงเป็นเวลานานตาม cycle การเลี้ยงที่ยาว
อย่างไรก็ตาม ปรับราคาเป้าหมาย CPF ที่ 35.00 บาท อิง SOTP ปรับขึ้นจากเดิมที่ 33.00 บาท จากการปรับกำไรขึ้นจากที่กล่าวข้างต้น ราคาหุ้นยังไม่ได้ priced in ปัจจัยบวกทั้งหมดเพราะซื้อขายกันที่ PER เพียง 14 เท่า ต่ำกว่าค่าเฉลี่ย (-0.5SD below 5-yr average PER) ขณะที่ปัจจัยหนุนราคาหุ้นคือ ราคาสุกรในเวียดนามเข้าสู่รอบการปรับตัวดีขึ้นในระยะยาว ขณะที่ความเสี่ยงคือความกังวลในการบริโภคหาก ASF เข้าไทย